
Titlul este mai aproape de zicerea originală. Ceea ce a spus Medvedev este o reinterpretare și ar trebui să ne 
măgulească. Știu că veți rămâne surprinși de afirmaţia mea, dar chiar așa e. Cu toate că, din punctul de 
vedere al rușilor, e o insultă, pentru noi ar trebui să fie o dovadă de mâniarie. 


Ca să înțelegeţi mai bine despre ce e vorba, vă voi cita un pasaj dintr-o carte excepţională(pe care am mai 
prezentat-o pe blog), „Convorbiri cu Stalin” a lui Milovan Dijillas. Este vorba despre tranzitul său prin România 
aflată sub ocupaţie sovietică: 


„Am fost uluiţi de atitudinea arogantă a reprezentanţilor sovietici. Mi- 
am amintit ce oripilați am fost la vorbele comandantului sovietic din 
lași: 


— Of, mizerabilul ăsta de lași! Și mămăligarii ăștia de români! 


A repetat, de asemenea, vorba de duh a lui Ilia Ehrenburg și a lui 
Vișinski, referitoare la corupția și hoția din România: 


— Aștia nu aparțin unei naţiuni, ci unei profesii.” 
De fapt care-i problema? Rușii sovietici erau disperaţi de faptul că, în ciuda a ceea ce doreau să facă aici, nu 
reușeau. Populaţia trecuse la furturi extinse din zona ocupantului, iar ei, pur și simplu, nu mai făceau faţă. Cu 
toate că își impuseseră marionetele aici, la nivelul de bază se întâlneau cu atitudinea aceea care ne-a făcut 
invincibili de-a lungul timpului: spune ca ei, dar fă ca tine. 


De ce spun că ar trebui să fim mândri? Pentru că ceea ce spune Medvedev demonstrează un complex istoric 
pe care rușii îl au față de noi. Nu-i puţin lucru pentru o ţară irelevantă, precum cea a noastră! Să stai în coasta 
unui imperiu precum cel sovietic care, în ciuda faptului că primise controlul a 90% din România, nu reușea să- 
și impună așa cum dorea politica de aici, e ceva extraordinar. 


Scăpând această zicere a co-etnicului său, cu dorința vădită de a jigni, Medvedev nu face decât să confirme 
că România a fost întotdeauna o piatră tare. Pe noi însă, vorbele lui Medvedev n-ar trebui să ne jignească, ci 
ar trebui să ne lumineze. Înaintașii noștri au știut să le facă zile fripte ocupanților, ceea ce noi acum nu prea 
mai știm. Faptul că, de-a lungul istoriei, în ciuda unor victorii uneori zdrobitoare, ocupanții nu au reușit să se 
stabilească aici și nici să-și impună obiceiurile decât marginal, ar trebui să ne facă mândri. Întotdeauna am 
știut să ne opunem și să ne conservăm esenţa. Asta trebuie să vedem din declarația pe care Medvedev a vrut- 
o impertinentă și jignitoare. 


Doar că, ceea ce ne spune el se întoarce fix împotriva sa. Nu, nu aţi putut să faceți nimic atunci când erați 
ocupanții acestei ţări! Aţi jefuit prin SOVROM-uri, dar mămăligarii au știut să vă facă șederea de aici un iad. 
Pentru ca un colos precum Rusia să-și amintească experienţa ratată de aici, asta înseamnă că eșecul le-a 
rămas întipărit în memorie. Și ce poţi face atunci când viermele amintirii te roade obsedant? Înjuri! Înjuri pentru 
că armata ta a plecat de aici deoarece nu mai putea sta. Înjuri pentru că mămăligarii, la un moment dat, s-au 
trezit și-au spus „STOP! Nu mai avem să vă dăm niciun ban!'. Şi multe altele pe care nu le-aţi fi așteptat! 


Toată tărășenia cu ieșirea lui Medvedev a fost iscată de veșnica problemă a Tezaurului. Faptul că Tezaurul(de 
fapt a ceea ce ne-a mai rămas din el!) nu ni s-a întors în țară ţine de prostia noastră absolută. Încă de când 
ne-am edificat ca naţiune am avut în capul ţării, într-o cantitate covârșitoare, numai idioţi incapabili să 
gândească în termeni de interes propriu. Trimiterea Tezaurului la ruși a fost o prostie sforăitoare. Trebuie însă 
să recunoaştem că o prostie și mai mare este reprezentată de aurul nostru de acum care cică are „casă 


sigură” la Londra. De asta s-a uitat, iar cel care a impus o lege de repatriere a aurului a fost băgat la zdup. Dar 
să ne întoarcem la Tezaurul dat la ruși. Cine-a decis acea imbecilitate de atunci? Brătianu împreună cu 
curvulița Maria și marioneta Ferdinand. E drept că apetitul deosebit al nesătulei regine avea să ne aducă o 
victorie zdrobitoare după Război, când a reușit să obosească până la epuizare la Paris toate delegațiile 

mamă. Asta în ciuda „patrioţilor” precum Maniu care „demonstrau” pe-atunci în Parlamentul de la Budapesta 
cum că românii pot fi buni unguri. Episodul ăsta s-a uitat! 


Să nu divagăm şi să ne ocupăm de Tezaur! Așadar, prostia s-a făcut când s-a dat. Apoi, după ce se terminase 
Războiul, politicienii români au refuzat să discute cu autorităţile sovietice. Gestul gratuit și stupid s-a constituit 
în răzbunarea istorică de după al Doilea Război Mondial, când Stalin a luat Basarabia și a decis ruperea 
Bucovinei de Nord ca „pedeapsă și despăgubire pentru ocuparea ilegală a Basarabiei. Puţini știu că după 
Revoluţia din Octombrie, noile autorități sovietice aveau nevoie de recunoaștere internațională și ar fi făcut 
orice concesii pentru a semna anumite tratate. Noi, ca vecini, ar fi trebuit să dăm dovadă de ceva mai multă 
flexibilitate în gândire, să ne vedem interesul și să semnăm un tratat de bună vecinătate. Ni s-ar fi întors și 
aurul, iar Basarabia n-ar mai fi fost subiect de discuţie. N-am făcut-o deoarece jigodiile vremelnice se ghidau 
după obedienţe, nu după interesul ţării! Apoi a venit dezastrul Războiului, când am intrat de partea nemților, 
refuzând să ne menţinem neutralitatea. Nu avem cum să știm cum s-ar fi întors destinul dacă am fi rămas 
neutri. Ceea ce știm însă e că, la sfârșitul Războiului, am fost priviţi ca nişte caricaturi. Cu un fost rege deviant, 
condus de-o curvă aflată în slujba KGB-ului, cu un mult prea tânărul și prostovanul nou rege, devenit bătaia de 
joc a lui Stalin, România nu avea absolut nicio șansă. A avut un noroc istoric atunci când Horty s-a înors la 180 
de grade, supărându-l pe Stalin care atunci declarat că „Transilvania va rămâne a românilor pentru 
totdeauna”. 


În timpul ocupaţiei sovietice, în 1956, „Tezaurul artistic” al României se întoarce în ţară ca efect al unei acțiuni 
propagandistice decise la Moscova. Din acest paragraf ar trebui înțeles care e calea de recuperare a 
Tezaurului nostru. Restituirea se poate face doar dacă Rusia are un interes din asta. Doar că, de-a lungul 
timpului, o constanta cu care ne-am confruntat a fost nu obligatoriu aceea a refuzului rușilor, ci cea a renunţării 
noastre. Episodul în care lui Dumitru Prunariu(pe atunci ambasador în Rusia) i s-a interzis să mai discute 
despre Tezaur este cât se poate de relevant. Și, dacă vreți să cercetaţi, există multe alte dovezi ale refuzului 
autorităţilor noastre de a lua Tezaurul înapoi. Un episod interesant e relatat într-un serial în Caţavencii(citiţi cât 
mai e disponibil episodul unu, episodul doi și episodul trei). 


A crede că, brusc, pe oficialii noștri i-a prins așa, din senin, dorul de Tezaur e semn de nebunie. Însă a crede 
că, prin declaraţiile sforăitoare făcute de nulitățile noastre de acum și susținute de nulităţile europene, vom 
reuși să ne recuperăm vreun sfanț de la ruși e semn de mare prostie! În primul și-n primul rând ar trebui 
refăcute comisiile istorice care au fost sabotate sistematic de ruși. Acelea sunt cele mai importante deoarece — 
chiar dacă pare pierdere de timp — sunt singurele care pot stabili traseul Tezaurului nostru. Din indiciile pe care 
le am, doar o mică parte a Tezaurului dus la ruşi se mai află la Moscova. Cea mai mare parte a sa a fost 
transferată la Berlin ca plată a unei ipotetice datorii clamată de nemți pe vremea în care ocupaseră 
Bucureștiul. E un episod destul de tenebros, ocolit cu cerbicie de autorităţi. Dacă mai ţineţi minte, atunci când 
profesorul Radu Golban a dezvăluit datoria pe care Germania o are către România(ca efect al datoriilor 
comerciale ale statului lui Hitler), autoritățile de aici, în funcţie cu cei de la Banca Naţională, s-au grăbit să 
nege. Tot profesorul Golban a dezvăluit și câte ceva din traiectoria curioasă luată de Tezaurul nostru, dar, din 
nou, s-a pus batista pe țambal. 

inflamarea prostimii pentru acceptarea achiziţiilor de noi arme inutile, pe bani mulţi și, eventual, împingerea 
noastră într-un război care nu ne aparţine. Până una-alta, ar trebui să conștientizăm că Ucraina ocupă ilegal 
teritorii româneşti și că ţine etnicii români într-o teroare absolută. Ceea ce i s-a întâmplat Mitropolitului Longhin 
Jar ar trebui să fie subiectul unei îngheţări a relaţiilor cu Ucraina. Doar că, în stilul slugarnic care ne 
caracterizează, punem batista pe țambal. 


E timpul să pun punct articolului de azi. În concluzie voi spune că e timpul să facem un recurs la memorie și să 
înțelegem modul în care noi, românii, am reușit nu doar să rezistăm ocupaţiilor, dar și să le sădim ocupanților 
complexe istorice. Ceea ce mă nedumerește însă este motivul pentru care acum nu ne mai găsim resursele 
pentru a le face aceleași zile fripte ocupanților actuali. Ocupanţi care în treizeci de ani au jefuit România mai 
mult decât au făcut-o otomanii și rușii de-a lungul întregii noastre istorii! Nu e o exagerare: doar la începutul 
acestui an datoria ţării a mai sărit cu 5 miliarde de EUR! ȘI nimeni nu zice nimic! 


Autor: Dan Diaconu 

